O‘zbekistonda so‘nggi sutkada 67 mingdan ortiq kishi koronavirusga qarshi emlandi

O‘zbekistonda 14-sentabr kuni COVID-19 ga qarshi 255 739 doza vaksina qo‘llandi, deb xabar bermoqda Sog‘liqni saqlash vazirligi. Shundan 67 040 doza birinchi bosqichda, 127 979 doza ikkinchi bosqichda va 60 720 doza uchinchi bosqichda qo‘llangan.

Mamlakatda ayni kungacha jami 17 435 318 doza vaksinadan foydalanilgan bo‘lib, ulardan 1-bosqichda emlanganlar 10 147 327 nafarni, 2-bosqichda emlanganlar 5 432 992 nafarni, 3-bosqichda emlanganlar 1 854 999 nafarni tashkil qildi. Shu kungacha to‘liq emlangan fuqarolar esa 3 345 225 nafarni tashkil qilmoqda.
So‘nggi sutkada emlash ko‘rsatkichlari bo‘yicha yuqori o‘rinlarni:
Jami emlashlar bo‘yicha yuqori ko‘rsatkichlar:
Vazirlik ma’lumotlariga ko‘ra, ayni paytda O‘zbekistonga keltirilgan jami vaksina 24 million 269 ming dozani tashkil qilmoqda. Emlash jarayonida ZF-UZ-VAC2001, AstraZeneca, “Sputnik V” va Moderna vaksinalaridan foydalanilayotgandi. 13-sentabr kuni ilk bor Pfizer/BioNTech vaksinasi olib kelindi va O‘zbekistonda qo‘llanadigan 5-vaksina bo‘ldi.